text: Ny træningsform skyller over Danmark 
  02 oktober 2010 kl. 06.46
  AquaPunkt er en ny træningsform i vand, som svømmehaller over hele Danmark introducerer 2. og 3. oktober. Træningen kan lindre og forebygge ømme led og muskler.
  Ikke færre end 92 svømmehaller over hele landet lægger i weekenden vand til en ny træningsform AquaPunkt, som Gigtforeningen har udviklet. AquaPunkt giver øget styrke, smidighed og velvære, og så er træningen ideel til at lindre og forebygge ømme led og muskler, et problem som 700.000 danskere ifølge Gigtforeningen oplever .
  
  Gratis træning
  AquaPunkt består af en række øvelser for både arme, skuldre, lænd, mave, hofter og ben, som udføres med en række enkle redskaber. Træningen er gratis, når man først er i svømmehallen, og kan udføres når man har lyst uafhængig af holdtimer.
  
  Positive resultater
  AquaPunkt er delvist finansieret af TrygFonden og udviklet af Gigtforeningen og Dansk Svømmebadsteknisk Forening. 43 svømmehaller afprøvede AquaPunkt i 2009, og evalueringerne var positive.
  Tryk på linket herover og se i hvilke syd- og sønderjyske svømmehaller du kan komme til AquaPunkt. 
  Se din svømmehal her
  